Document ID: 31996R1481

KOMISIJAS REGULA (EK) Nr. 1481/96
(1996. gada 26. jūlijs),
ar kuru groza Regulu (EK) Nr. 2921/95, ar ko paredz sīki izstrādātus noteikumus attiecībā uz kompensāciju par noteiktu lauksaimniecības pārrēķinu kursu samazinājumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 18. decembra Regulu (EK) Nr. 2990/95, ar ko reglamentē kompensāciju par lauksaimniecības pārrēķinu kursa ievērojamiem samazinājumiem pirms 1996. gada 1. jūlija 1, kurā jaunākie grozījumi izdarīti ar Regulu (EK) Nr. 1451/96 2, un jo īpaši tās 2. panta 4. punktu,
tā kā attiecībā uz Komisijas Regulā (EK) Nr. 2921/95 3, kura grozīta ar Regulu (EK) Nr. 459/96 4, noteiktajiem termiņiem jāņem vērā, ka Regulas (EK) Nr. 2990/95 spēkā esamība turpinās pēc 1996. gada 30. jūnija; tā kā Regulas (EK) Nr. 2921/95 2. panta 2. punktā norādītajam atbalsta apjomam, kas noteikts, pamatojoties uz attiecīgās darbības ekonomisko mērķi, piemērojamā pārrēķinu kursa noteicošā diena atbilstīgi jāpielāgo, ņemot vērā vairākus valūtas lauksaimniecības pārrēķinu kursa ievērojamu samazinājumu gadījumus;
tā kā šajā regulā paredzētie pasākumi ir saskaņā ar attiecīgo pārvaldības komiteju atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 2921/95 groza šādi:
1. Regulas 2. panta 2. punktu aizstāj ar šādu punktu:
"2. Regulas (EK) Nr. 1527/95 un Regulas (EK) Nr. 2990/95 2. panta 2. punktā EUR noteiktās summas konvertē attiecīgās valsts valūtā, piemērojot lauksaimniecības pārrēķinu kursu, kas ir spēkā tieši pirms kursa ievērojamā samazinājuma, kura dēļ ir noteikta attiecīgā summa."
2. Regulas 3. panta 1. punkta otro ievilkumu aizstāj ar šādu ievilkumu:
"- 1996. gada 1. janvāris, ja atbalsts piešķirts saskaņā ar Regulu (EK) Nr. 2990/95 par lauksaimniecības pārrēķinu kursa ievērojamiem samazinājumiem pirms 1996. gada 30. jūnija,
- 1996. gada 1. jūlijs, ja atbalsts piešķirts saskaņā ar Regulu (EK) Nr. 2990/95."
3. Regulas 5. panta 1. punktam pievieno šādu daļu:
"Attiecībā uz lauksaimniecības pārrēķinu kursa ievērojamiem samazinājumiem pēc 1996. gada 30. jūnija lūgums par atļauju atbalsta piešķiršanai jāiesniedz līdz 1997. gada 30. jūnijam."
2. pants
Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1996. gada 26. jūlijā

Labels: 19
5
6